Ríkisstjórnarflokkarnir þrír fengu alls um ellefu milljónir króna í styrki frá lögaðilum í sjávarútvegi á árinu 2018 . Um er að ræða útgerðarfyrirtæki , fiskvinnslur , fyrirtæki sem starfa í fiskeldi og eignarhaldsfélög í eigu stórra eigenda útgerðarfyrirtækja . Þetta er meðal þess sem fram kemur í útdráttum úr ársreikningum Sjálfstæðisflokks , Framsóknarflokks og Vinstri grænna sem birtir voru á heimasíðu Ríkisendurskoðunar í nóvember . Framlög þeirra fyrirtækja til Sjálfstæðisflokksins námu 24 prósent af öllum framlögum lögaðila , sem voru alls rúmlega 22,3 milljónir króna . Framsóknarflokkurinn fékk næst mest stjórnarflokkanna frá sjávarútveginum , eða rúmlega 3,8 milljónir króna . Af stærstu sjávarútvegsfyrirtækjum landsins gaf Samherji öllum flokkunum þremur í fyrra . Sjálfstæðisflokkurinn og Vinstri græn fengu 400 þúsund krónur frá sjávarútvegsrisanum og Framsóknarflokkurinn 200 þúsund . Auglýsing Samherji ehf. , á 7,1 prósent alls úthlutaðs kvóta á Íslandi . Það félag gaf Sjálfstæðisflokknum 400 þúsund krónur . Samherji hefur verið í miklu brimróti undanfarnar vikur eftir umfjöllun Kveiks , Stundarinnar , Al Jazeera og Wikileaks um mútugreiðslur , meint peningaþvætti og skattsniðgöngu Samherja , sem byggði að mestu á tugþúsundum gagna og uppljóstrun Jóhannesar Stefánssonar , fyrrverandi starfsmanns Samherja í Namibíu . Þegar er búið að handtaka og ákæra Bernhard Esau , fyrrverandi sjávarútvegsráðherra Namibíu , Sacky Shanghala , fyrrverandi dómsmálaráðherra Namibíu , og fjóra aðra menn fyrir að hafa þegið 103,6 milljónir namibískra dollara , jafnvirði 860 milljóna íslenskra króna , í greiðslur fyrir að tryggja félögum tengdum Samherja eftirsóttan kvóta í landinu . Auk Shanghala og Esau voru James Hatuikulipi , sem hætti sem stjórnarformaður namibísku ríkisútgerðarinnar Fishcor nýverið , Tamson ' Fitty ' Hatuikulipi , tengdasonur Esau , Ricardo Gustavo , samstarfsmaður hans og Pius Mwatelulo , sem einnig tengist Hatuikulipi fjölskylduböndum , ákærðir . Mál Samherja er til rannsóknar í Namibíu , á Íslandi og í Noregi . Þá hafa eignir verið frystar í Angóla vegna málsins og þar á sér einnig stað sakamálarannsókn . Kristján Þór Júlíusson , sjávarútvegs - og landbúnaðarráðherra , ákvað skömmu fyrir jól á grundvelli stjórnsýslulaga að víkja sæti við meðferð og töku ákvarðana í fjórum stjórnsýslukærum tengdum Samherja hf . Kristján var fyrir mörgum árum stjórnarformaður Samherja og hann og Þorsteinn Már Baldvinsson , fyrrverandi forstjóri Samherja og einn aðaleigandi fyrirtækisins , eru aldarvinir . Auglýsing Kaupfélag Skagfirðinga , sem á sjávarútvegsfyrirtækið FISK-Seafood sem heldur á 5,34 prósent heildarkvótans , gaf Framsóknarflokknum 200 þúsund krónur en hinum tveimur ríkisstjórnarflokkunum 400 þúsund krónur á árinu 2018 . Sjálfstæðisflokkurinn fékk líka 400 þúsund krónur frá HB Granda , Þorbirni , Hval , Gjögur og eignarhaldsfélaginu Hlér ehf. , sem er í eigu eins eiganda Nesskipa . Fá aðallega fjármuni frá ríkinu Meginþorri fjármagns sem fer í rekstur stjórnmálaflokka kemur hins vegar nú úr ríkissjóði . Þegar kosið verður næst , árið 2021 , munu flokkarnir átta sem náðu inn á þing í haustkosningunum 2017 verða búnir að fá alls úthlutað rúmlega 2,8 milljörðum króna úr ríkissjóði vegna áranna 2018 - 2021 til að standa straum af starfsemi sinni . Flokkurinn skuldaði 7,4 milljónir króna í lok síðasta árs og lækkuðu skuldir hans milli ára úr 37,5 milljónum króna . Auglýsing Tekjur Sjálfstæðisflokksins voru alls 367,6 milljónir króna í fyrra en alls komu 180,7 milljónir úr ríkissjóði . Það þýðir að tæpur helmingur af tekjum flokksins komu úr sameiginlegum sjóðum . Framsóknarflokkurinn tapaði rúmlega tveimur milljónum króna í fyrra , samkvæmt ársreikningi , en ríkisframlög voru bróðurpartur tekna flokksins . Tæplega 80 milljónir komu til flokksins úr ríkissjóði , í samanburði við 44 milljónir árið 2017 . Heildartekjur flokksins námu 121 milljón í fyrra . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .